Document ID: /roh_data/filtered/Billingualer_Corpus_interleaved-de-rm.jsonl.gz/1409

This is a text translated from German to Rumantsch Grischun.
Aktionsprogramm "Gesundes Körpergewicht Graubünden 2008-2011" genehmigt

Mit einem umfassenden kantonalen Aktionsprogramm soll in Graubünden dem Trend zu immer mehr übergewichtigen Menschen entgegengewirkt werden. Die Bündner Regierung hat das entsprechende Aktionsprogramm "Gesundes Körpergewicht 2008-2011" genehmigt. Sie hat das Gesundheitsamt beauftragt, in Zusammenarbeit mit der Stiftung Gesundheitsförderung Schweiz sowie mit dem Amt für Volksschule und Sport und der Fachstelle ZEPRA Prävention und Gesundheitsförderung das Programm umzusetzen.

Das Programm ist auf mehrere Jahre angelegt und zielt darauf, das Gesundheitsbewusstsein der Bündner Bevölkerung zu stärken. Die nachhaltige Förderung eines gesunden Körpergewichts erfordert ein gesamtheitliches Vorgehen. Insbesondere soll durch verschiedene Massnahmen die vorhandene Bewegungsfreude bei Kindern und Jugendlichen erhalten und gefördert werden. Dazu werden bestehende erfolgreiche Angebote aus dem Ernährungs- und Bewegungsbereich ausgebaut und ergänzend neue Angebote geschaffen. Insgesamt sind 18 Teilprojekte geplant. Für die Umsetzung werden Gesamtkosten von rund 4 Millionen Franken veranschlagt, wobei sich die Stiftung Gesundheitsförderung Schweiz mit einem Beitrag von einer Million Franken beteiligt. Die Realisierung des Aktionsprogramms "Gesundes Körpergewicht" ist im Regierungsprogramm und Finanzplan für die Jahre 2009-2012 als Massnahme zur Umsetzung des Entwicklungsschwerpunkts 14 (Prävention und Gesundheit) vorgesehen.

Regierung unterstützt Nationales Programm Tabak 2008-2012

Die Bündner Regierung begrüsst die im Nationalen Programm Tabak 2008-2012 festgeschriebenen Handlungsfelder und Ziele für eine wirkungsvolle Tabakprävention. Rauchen beeinträchtigt die Lebensqualität und die Gesundheit erheblich, hält die Regierung in ihrer Anhörung an das Bundesamt für Gesundheit fest. Sie ist der Ansicht, dass der Tabakprävention aus volksgesundheitlicher und volkswirtschaftlicher Sicht eine hohe gesundheitspolitische Priorität einzuräumen ist. Ein schweizweit koordiniertes Vorgehen im Bereich der Tabakprävention macht laut Regierung Sinn. Die erfolgreiche Umsetzung kann aber nur gelingen, wenn diese in enger Zusammenarbeit mit den kantonalen Behörden erfolgt, da die Gesundheitsförderung und Prävention letztlich den Kantonen obliegt.

Die vom Kanton Graubünden bereits getroffenen Massnahmen wie etwa das Verkaufsverbot von Tabak an Personen unter 16 Jahren sowie das Werbeverbot für Tabak auf öffentlichen Strassen und Plätzen stimmen mit den im Nationalen Programm verfolgten Zielsetzungen überein. Der Regierung zufolge wird letztlich die Kombination von optimal aufeinander abgestimmten Massnahmen in den vier verschiedenen Handlungsfeldern über den Erfolg des Programms entscheiden. Zu diesen Handlungsfeldern des Nationalen Programms Tabak 2008-2012 gehören Information und Meinungsbildung, Gesundheitsschutz und Marktregulierung, Verhaltensprävention sowie Koordination und Zusammenarbeit.

Regierung gegen neuen zusätzlichen Steuerabzug für Beiträge an politische Parteien

Die Bündner Regierung lehnt einen auf Bundesebene durch eine parlamentarische Initiative geforderten neuen Steuerabzug für Mitgliederbeiträge an politische Parteien ab. Dafür sprechen laut Regierung verschiedene Gründe, wie sie in ihrer Vernehmlassungsantwort an die staatspolitische Kommission des Ständerates schreibt. Einerseits läuft der Vorschlag den immer wieder mit Vehemenz vorgetragenen Forderungen nach einer Vereinfachung des Steuerrechts zuwider. Andererseits ist es laut Regierung fraglich, ob die Mitgliederbeiträge an eine politische Partei anders behandelt werden dürfen als diejenigen an nicht steuerbefreite Vereine wie beispielsweise Sportvereine. Hinzu kommt, dass dieser Abzug einen zusätzlichen Kontrollaufwand verursachen wird. Schliesslich rechnet die Regierung auch mit beachtlichen Steuerausfällen, ohne dass diese heute quantifiziert werden könnten.

Grund für die parlamentarische Initiative ist, dass das Bundesgericht den Abzug von Zuwendungen beziehungsweise Spenden an Parteien als bundesrechtswidrig erklärt hat. Im geltenden Recht verschiedener Kantone, so auch des Kantons Graubünden, können die Zuwendungen an politische Parteien aber als freiwillige Zuwendungen in Abzug gebracht werden. Diese Regelung hat sich laut Regierung bewährt und es besteht kein Bedarf für einen zusätzlichen Abzug der Mitgliederbeiträge. Um sicherzustellen, dass das Bundesgericht die Abzugsmöglichkeit von Spenden nicht als bundesrechtswidrig qualifiziert, bestehen laut Regierung einfachere gesetzgeberische Möglichkeiten als der Vorschlag der parlamentarischen Initiative.

Aus Gemeinden und Regionen

Samnaun: Der Gemeinde Samnaun wird für den Neubau einer Wohneinheit für den Betrieb einer Pflegegruppe mit sechs Betagtenbetten in Samnaun ein Kantonsbeitrag von maximal 600'000 Franken zugesichert.

Seewis: Das Projekt "Alpweg Pudenal" der Gemeinde Seewis wird genehmigt. An die Kosten wird ein Beitrag von höchstens 945'300 Franken zugesichert.

Ilanz: Die Verfassung des Kreises Ilanz vom 24. Februar 2008 wird genehmigt.

Haldenstein: Die Teilrevision der Ortsplanung der Gemeinde Haldenstein vom 14. September 2007 wird genehmigt.

Kantonsbeiträge an verschiedene Institutionen

Humanitäre Hilfe: Für insgesamt vier humanitäre Hilfsprojekte im Ausland hat die Regierung einen Gesamtbetrag von 14'000 Franken bewilligt

Denkmalpflege: Der Kanton beteiligt sich mit maximal 141'700 Franken an der Restaurierung des Sprecherhauses in Luzein. Die Aussenrestaurierung des Kirchenschiffs der reformierten Kirche St. Johann in Davos-Platz wird mit höchstens 93'300 Franken unterstützt.

lesen.GR: Der Verein lesen.GR - Kinder- und Jugendmedien Graubünden erhält einen Kantonsbeitrag in der Höhe von 40'000 Franken.

Festival XONG 08: Das Festival XONG 08 zur Förderung des kulturellen Austausches im Dreiländereck Val Müstair/Unterengadin, Oberes Gericht und Obervinschgau, das vom 20. bis 26. Juli 2008 stattfindet, wird mit einem Beitrag in Form einer Defizitgarantie von maximal 20'000 Franken unterstützt.

Naturhistorisches Museum Basel: Dem Naturhistorischen Museum Basel wird für Untersuchungen von Dinosaurierspuren am Tinzenhorn und am Piz Mitgel im Rahmen eines paläontologischen Projekts ein Beitrag von maximal 12'000 Franken zugesprochen.

Strassenprojekte

Die Regierung hat insgesamt 5'768'000 Franken für den Bau und die Sanierung der folgenden Strassenabschnitte bewilligt:

- Engadinerstrasse: Bau- und Belagsarbeiten Ardez - Scuol

- Flüelastrasse: Bauarbeiten Hospiz - Susch

- Italienische Strasse: Baumeisterarbeiten Lostallo - Sorte

- Lüenerstrasse: Baumeisterarbeiten Zianos - Starlungs

- Ofenbergstrasse: Bauarbeiten Rombrücke Sta. Maria

- Safienstrasse: Baumeisterarbeiten Acla - Flüeliwald

Gremium: Regierung

Quelle: dt Standeskanzlei Graubünden

Data: 10.04.2008

Il program d'acziun "Pais saun en il Grischun 2008 - 2011" vegn approvà

In program d'acziun cumplessiv dal chantun vul cumbatter en il Grischun il trend ch'i dat adina dapli persunas ch'èn memia grossas. La regenza grischuna ha approvà il program d'acziun correspundent "Pais saun 2008 - 2011". Ella ha incumbensà l'uffizi da sanadad da realisar il program, e quai en collavuraziun cun la fundaziun per la promoziun da la sanadad en Svizra sco er cun l'uffizi per la scola populara ed il sport e cun il post spezialisà ZEPRA, il center per prevenziun e promoziun da la sanadad.

Il program è vegnì concepì per ina durada da plirs onns ed ha la finamira da rinforzar la conscienza da la sanadad tar la populaziun dal Grischun. Per promover persistentamain Pin pais saun basegni ina moda da proceder cumplessiva. Differentas mesiras duain mantegnair e promover il plaschair da viver ch'è avant maun tar ils uffants e tar ils giuvenils. Per quest intent vegnan cumplettadas las bunas purschidas existentas dal sectur da nutriment e da moviment e creadas novas purschidas. Totalmain èn planisads 18 projects parzials. Per realisar quests projects vegni fatg quint cun custs totals da var 4 milliuns francs, la fundaziun per la promoziun da la sanadad en Svizra sa participescha cun ina contribuziun dad 1 milliun francs. Il program d'acziun "Pais saun" è previs en il program da la regenza ed en il plan da finanzas dals onns 2009 - 2012 sco mesira per realisar la prioritad da svilup 14 (prevenziun e sanadad).

La regenza sustegna il program naziunal "Tubac 2008 - 2012"

La regenza grischuna beneventa ils champs d'acziun e las finamiras ch'èn fixads en il program naziunal "Tubac 2008 - 2012" per obtegnair ina prevenziun effizienta dal tubachissem. En sia posiziun a l'uffizi federal da sanadad publica constatescha la regenza ch'il fimar pregiuditgeschia considerablamain la qualitad da viver e la sanadad. Ella è da l'avis che la prevenziun dal tubachissem haja - en vista a la sanadad ed a l'economia publica - ina zunt auta prioritad. Per il sectur da la prevenziun dal tubachissem è la regenza da l'avis ch'ina moda da proceder ch'è coordinada sin plaun naziunal saja raschunaivla. Cunquai che la promoziun da la sanadad e la prevenziun èn la finala suttamessas als chantuns, pon ellas dentant vegnir realisadas cun success mo, sch'ellas vegnan progredidas en stretga collavuraziun cun las autoritads chantunalas.

Las mesiras ch'èn gia vegnidas prendidas dal chantun Grischun, sco per exempel il scumond da vender tubac a persunas sut 16 onns sco er il scumond da far reclama per tubac sin vias e plazzas publicas correspundan a las finamiras ch'ins vul cuntanscher cun il program naziunal. Tenor la regenza decida la finala la cumbinaziun da mesiras ch'èn accordadas optimalmain ina cun l'autra en ils quatter differents champs d'acziun davart il success dal program. Tar quests champs d'acziun dal program naziunal "Tubac 2008 - 2012" fan part l'infurmaziun e la furmaziun da l'opiniun, la protecziun da la sanadad e la regulaziun dal martgà, la prevenziun dal cumportament sco er la coordinaziun e la collavuraziun.

La regenza è cunter ina nova deducziun fiscala supplementara per las contribuziuns a las partidas politicas

La regenza grischuna refusa d'introducir sin plaun federal ina nova deducziun per contribuziuns da commembranza a partidas politicas. Questa nova deducziun vegn pretendida d'ina iniziativa parlamentara. Per la refusa da la nova deducziun pledan differents motivs, sco che la regenza scriva en sia resposta da consultaziun a la cumissiun da las instituziuns politicas dal cussegl dals chantuns. D'ina vart s'oppona la proposta a las pretensiuns che vegnan fatgas adina puspè cun vehemenza per simplifitgar il dretg fiscal. Da l'autra vart n'èsi betg segir, sche las contribuziuns da commembranza ad ina partida politica dastgan vegnir tractadas tuttina sco quellas ad uniuns che n'èn betg libras da taglias, sco per exempel uniuns da sport. D'agiuntar èsi che questa deducziun vegn a chaschunar ulteriurs custs da controlla. La finala quinta la regenza er cun perditas fiscalas considerablas che na pon betg vegnir quantifitgadas oz.

Il motiv per l'iniziativa parlamentara è che la dretgira federala ha declerà la deducziun d'assegnaziuns respectivamain da donaziuns a partidas politicas sco cuntraria al dretg federal. En il dretg vertent da differents chantuns, tranter auter er dal chantun Grischun, pon las assegnaziuns a las partidas politicas dentant er vegnir deducidas sco assegnaziuns voluntaras. Tenor la regenza è questa regulaziun sa cumprovada ed i n'exista betg in basegn per ina deducziun supplementara da las contribuziuns da commembranza. Per pudair garantir che la dretgira federala na qualifitgeschia la pussaivladad da deducir donaziuns betg sco cuntraria al dretg federal, datti tenor la regenza pussaivladads legislativas pli simplas che la proposta da l'iniziativa parlamentara.

Da vischnancas e da regiuns

Samignun: A la vischnanca da Samignun vegn garantida ina contribuziun chantunala da maximalmain 600'000 francs per construir ina nova unitad d'abitar che serva al manaschi d'ina gruppa da tgira cun sis letgs per persunas attempadas a Samignun.

Seewis: Il project "Alpweg Pudenal" da la vischnanca da Seewis vegn approvà. Als custs vegn garantida ina contribuziun da maximalmain 945'300 francs.

Glion: La constituziun dal circul da la Foppa dals 24 da favrer 2008 vegn approvada.

Haldenstein: La revisiun parziala da la planisaziun locala da la vischnanca da Haldenstein dals 14 da settember 2007 vegn approvada.

Contribuziuns chantunalas a differentas instituziuns

Agid umanitar: Per totalmain quatter projects d'agid umanitar a l'exteriur ha la regenza deliberà ina summa totala da 14'000 francs.

Tgira da monuments: Il chantun sa participescha cun maximalmain 141'700 francs a la renovaziun da la chasa "Sprecher" a Luzein. La renovaziun exteriura da la nav da la baselgia refurmada da S. Jon a Tavau-Plaz vegn sustegnida cun maximalmain 93'300 francs.

leger.GR: L'uniun "leger.GR - giuventetgna e medias Grischun" survegn ina contribuziun chantunala da 40'000 francs.

Festival XONG 08: Il festival XONG 08 che ha lieu dals 20 fin ils 26 da fanadur 2008 e che ha l'intent da promover il barat cultural en la regiun da cunfin dals trais pajais Val Müstair/Engiadina bassa, "Oberes Gericht" e Vnuost sura, vegn sustegnì cun ina contribuziun en la furma d'ina garanzia da deficit da maximalmain 20'000 francs.

Museum da l'istorgia natirala, Basilea: Al museum da l'istorgia natirala da Basilea vegn assegnada ina contribuziun da maximalmain 12'000 francs per sias retschertgas - en il rom d'in project paleontologic - dals stizs da dinosaurs al Corn da Tinizong ed al Piz Mitgel.

Projects da vias

La regenza ha approvà totalmain 5'768'000 francs per construir e per sanar ils suandants trajects da vias:

- via d'Engiadina: lavurs da construcziun e da cuvrida, Ardez - Scuol

- via dal Flüela: lavurs da construcziun, ospizi dal Flüela - Susch

- via taliana: lavurs d'impressari, Lostallo - Sorte

- via da Lüen: lavurs d'impressari, Zianos - Starlungs

- via dal pass dal Fuorn: lavurs da construcziun vi da la punt sur il Rom, Sta. Maria

- via da Stussavgia: lavurs d'impressari, Acla - Flüeliwald

Gremi: regenza

Funtauna: rg chanzlia chantunala dal Grischun

Data: 10.04.2008